Twitter

=Twitter - mikrobloggausta ja verkostoitumista=



Olen kuullut sanottavan, että Twitter on niille, jotka eivät jaksa bloggata. Itse twiittaan noin päivittäin, mutta blogiini tulee yleensä pari merkintää kuussa. Twitterissä tapahtuu tässä ja nyt ja erityisen kaunokielistä viestintää ei 140 merkkiin mahdu.

Twitteriin voi luoda useita käyttäjätilejä. Ensi askeleet Twitterissä voivat aluksi tuntua yksinäiseltä piipitykseltä bittiavaruudessa. Palvelu avautuu kun löydät seurattavia ja saat seuraajia. Parhaimmillaan Twitter on informaatiovirtaa, jonne piipahdetaan kurkistamaan mitä maailmassa tapahtuu.

Ihmiset käyttävät Twitteriä eri tavoin, jotkut twiittaavat aktiivisesti päivän mittaan kuullessaan mielenkiintoisen uutisen, kirjoittaessaan blogia tai lukiessaan toisten blogeja, toiset taas käyttävät Twitteriä viestiäkseen vaikka yrityksensä asiakastilaisuuksista tai uusista tuotteista.

Twitterin ympärille on syntynyt erilaisia palveluja kuten
 * Tweetreach, jolla näet minkä suuruisen lukijakunnan 50 viimeistä twiittiäsi saivat
 * Bitly, jolla lyhennät linkkisi
 * Tweetdeck, jolla hallitse useita Twitter-tiliä
 * Hootsuite, josta voit valita useita eri sosiaalisen median palveluja jonne välität viestisi samalla kertaa

Twitterissä voi perustaa listoja, joihin voi liittää saman teeman ympärillä twiittaavia tai esim. tietyllä kielellä twiittaavia. Tutustumalla toisten luomiin listoihin löydät mielenkiintoisia seurattavia.

Yhä useammin erilaisten tapahtumien järjestäjät vinkkaavat, että tapahtumasta voi twiitata jolloin tapahtumalla on ns. hashtag-tunnus eli # ja sovittu lyhenne. Näin nekin jotka eivät osallistu ko. tapahtumaan voivat seurata mitä tapahtuu ja mistä keskustellaan hakemalla hashtagillä varustettuja twiittejä.

media type="custom" key="5297395"

media type="custom" key="5396285"

Linkkejä: Miksi Twitter on suosikkini ja miten pääset alkuun Twitter - opas vasta-alkajille Twitter listoja